კეიტ უინსლეტი

კეიტ ელიზაბეთ უინსლეტი ( დ. 5 გიმათუთა 1975) — ბრიტანეთიშ იმპერიაშ ორდენიშ მაღვენჯი ინგლისარი არტისტი. შხვადოშხვა ბორჯის 6-შა რდჷ ნომინირაფილი ოსკარიშ პრემიას. გიმორძგჷ ხვალე ართშა ნომინაციას საუჯგუშო არტისტი ოსურიშ რსულებური როლიშო ფილმის „მაკითხერი“. დოჯილდაფირი რე კინოარტისტეფიშ გილდიაშ, ბრიტანული კინოაკადემიაშ, ჰოლივუდიშ გალენ ქიანაშ პრესაშ ასოციაციაშ პრემიეფით; ხოლო 2-შა რდჷ ნომინირაფილი ემიშ პრემიას დო 3-შა ორქოშ გლობუსის.

კარიერა დიჭყჷ 1991 წანას ართ-ართ ბრიტანულ ტელესერიალს. კინოდებიუტიქ აჸუ 1994 წანას ფილმის „ცალური სქილედეფი“, მუშ უკულით კინოკრიტიკოსეფქ უინსლეტიშ მოქიმინჯალა დადებითო აფასეს. უკული რდჷ ფილმეფი „გინაფა დო გონება“ დო „ტიტანიკი“. ათე ეკონიაქ იჸუ უინსლეტიშ კარიერას არძაშე ხვემიშმალუანი კინოთ.

2000 წანაშე მოჸუნელი უინსლეტიშ კინომოქიმინჯალას კინოკრიტიკოსეფი მაღალ ფასებას არზენა. ათე პერიოდის ოშინალი რე რსულებური როლეფი ფილმეფს: „მარკიზ დე სადიშ კალამი“ (2000), „აირისი“ (2001), „ერებამი გონებაშ ირიათოიანი სინთელუა“ (2004), „ჯადური ქიანა“ (2004), „ჭიჭე ბაღანეფი“ (2006), „მაკითხერი“ (2008), „რევოლუციური შარა“ (2008). ეკონია ფილმის რსულებური როლიშ უკული New York Magazine-იშ ამერიკალი კინოკრიტიკოსიქ დევიდ ედელშტეინქ შინუ:  კომერციული თოლწონუათ უინსლეტიშ წჷმოძინელი ნამუშერეფი რე რომანტიკული კომედია „შვებულება გინოთირუათ“ დო ანიმაციური ფილმი „ინორჩხილი“ (ჟირხოლო 2006). ათე ეკონიას ახონარენს ართ-ართ პერსონაჟის.

 ბიოგრაფია 
კეიტ უინსლეტიქ დებადჷ 1975 წანაშ 5 გჷმათუთას ნოღა რედინგის, მუამუშიშ ონჩურე ღანჩოეფიშ კონტრაქტორიშ როჯერ უინსლეტიშ დო დიამუშიშ მე­ბუ­ფე­ტეშ სალი ბრიჯესიშ ფანიას. ჸუნს ჟირი და დო ართი ჯიმა. კეიტიშ უნჩაში და ანა დო უკლაში და ბეთი ხოლო არტისტეფი რენა. ჸუნს უკლაში ჯიმა.

კეიტ უინსლეტიქ 11 წანაშ ასაკის რედრუფიშ სკოლაშ თეატრის დიჭყჷ დრამას გურაფა. ართი წანაში უკული გჷმორჩქინდჷ ოტელევიზიე რეკლამას. მუჭოთ არტისტიქ კარიერა დიჭყჷ 1991 წანას, მუჟამსჷთ მიღჷ როლი ართ-ართ ოტელევიზიე სერიალს. 1990-იანი წანეფიშ დაჭყაფურს პარალელურო გიშეშჷ თეატრისჷთ. უინსლეტიშ მაართა არძაშე შანულამ გოხუალაქ კინემატოგრაფიას მოხვადჷ 1994 წანას პიტერ ჯექსონიშ ფილმის „ცალური სქილედეფი“. 1996 წანას თიქ აკათჷ მაიკლ უინტერბოტომიშ ფილმის „ჯუდი“.უინსლეტიშ რსულება დადებითო აფასესჷ

შხვადოშხვა ბორჯის აჸუ ოლაჸაფექ ფილმეფს: „ტიტანიკი“, „მარკიზ დე სადიშ კალამი“, „დევიდ გეილიშ რინა“, „ჯადური ქიანა“, „ერებამი გონებაშ ირიათოიანი სინთელუა“, „მაფაშ ედომუშამი მახვენჯეფი“, „მაკითხერი“ დო შხვ. ოსკარიქ მიაჩჷ რსულებური როლიშო ფილმის „მაკითხერი“. მიპალუ 3 ორქოშ გლობუსი დო 2 ბაფტა, ხოლო გრემიშ დო ემიშ პრემიაქ. ოსკარიშ პრემიას გვალო აკოძინელო 6-შა რდჷ ნომინირაფილი.

 ფილმოგრაფია 

 რესურსეფი ინტერნეტის 




 კეიტ უინსლეტი საიტზე Emmys.com

 სქოლიო 

კატეგორია:ბრიტანალი არტისტეფი
კატეგორია:დუნაბადი 1975
კატეგორია:ოსკარიშ მაღვენჯი კინოარტისტეფი
კატეგორია:გრემიშ ჯილდოშ მაღვენჯეფი